# Schwarze Elster

L'Schwarze Elster (en alt sòrab Čorny Halštrow) és un afluent de l'Elba a Alemanya que neix a Kindisch, un nucli del municipi d'Elstra a l'estat de Saxònia i que desemboca a l'Elba a Elster (Saxònia-Anhalt).
El nom prové de l'arrel indogermànic «el» o «al» que significa fluir i el sufix germànic «str» per a riu, igual com per al riu Alster.
* El riu canalitzat a Bad Liebenwerda a l'hivern 2010
* Mapa de la regulació de l'Elster Negre entre Würdenhain, Prieschka i Haida de l'any 1850
* Resclosa a Bad Liebenwerda

## Història

Les pobles al marge de l'Elster Negre van sofrir inundacions durant segles. El Príncep elector August de Saxònia (1526-1586) va fer un primer assaig de regular els danys deguts a les fortes crescudes «amb un decret sobre els afers dels molins». Va dividir el riu en 170 trams assignats als moliners, que havien d'organitzar amb preses, rescloses i basses però les mesures no van ser gaire eficaces.
El 1815, després del Congrés de Viena, molt del territori de la conca del riu esqueia a Prússia. Des del 1817 el govern provincial prussià va fer una primera temptativa que va durar fins al 1852 quan una Associació per a la regulació de l'Elster Negre va ser fundada i les primes obres van començar prop del municipi de Zeischa. Durant 11 anys fins a 1400 treballadors van canalitzar de 90 km del llit del riu. 20.000 ha de terra marjalenca van ser dessecades entre 1847 i 1984: el medi ambient natural de boscs riberencs i prats molls amb una llarga biodiversitat van gairebé desaparèixer. El 1853 el comte d'Einsiedel, propietari de l'alt forn de Lauchhammer va fer construir la resclosa de Plessa per tal de fer navegable el tram entre la seva fàbrica i Wahrenbrück. Durant vint anys els velers van transportar mena de ferro, però el riu ensorrava i el transport aquàtic perdia la rendibilitat. La resclosa va ser enderrocada el 1876. Les aigües altes tornen regularment: 1827, 1830 i després de la fi dels obres 1861, 1862, 1871, 1895, 1907, i 1927. Per l'explotació del lignit el riu va ser desviat vers el llit del Sornoer Elster. El 1927 el riu va ser dragat. El 1949, una estació de bombatge s'inaugurà amunt de Wahrenbrück.
Després de l'ocàs de l'explotació del lignit vers 1995, el riu va perdre el seu paper econòmic i es parlava cada vegada més de la renaturalització. La canalització i la rectificació extrema n'ha fet el riu més artificial de Brandenburg, sinó d'Alemanya. El motiu de l'obra, evacuar l'aigua pantanosa dels terrenys d'explotació de lignit a Lusàcia, està ultrapassat. El 27 de setembre de 2007, una primera conferència sobre l'avenir del riu Aqua est vita va tenir lloc. Després de la segona conferència del 2008 es va fundar un grup de treball. Volen aprofitar l'experiència del Kleine Elster, al qual s'ha restaurat uns antics meandres amb molt d'èxit.
* Font de l'Schwarze Elster
* L'Schwarze Elster a Elsterwerda
* Schwarze Elster gelat a Senftenberg
* Pont a Bad Liebenwerda

### Afluents

| Vora esquerra | Vora dreta |
| Kesselwasser, amunt de'Elstra a 197 m d'altitud Langes Wasser, a Kamenz a 177 m d'altitud Schwosdorfer Wasser, prop de Schiedel a 144 m d'altitud Rocknitzgraben, prop de Skaska a 138 m d'altitud Kossacksgraben, prop de Neuwiese a 114 m d'altitud Schleichgraben, prop de Großkoschen a 103 m d'altitud Ruhlander Schwarzwasser, prop de Ruhland a 95 m d'altitud Sieggraben, avall de Ruhland a 94 m d'altitud Pulsnitz, prop de Elsterwerda a 88,5 m d'altitud Große Röder, prop de Haida a 87 m d'altitud Alte Röder, prop de Prieschka a 86,7 m d'altitud Kleine Röder, prop de Bad Liebenwerda a 86,3 m d'altitud Neugraben, prop de Grabo a 71 m d'altitud | Jauer, prop de Deutschbaselitz a 148 m d'altitud Klosterwasser, prop de Kotten a 128 m d'altitud Ralbitzer Teichwasser, amunt de Hoske a 127 m d'altitud Hoyerswerdaer Schwarzwasser, prop de Hoyerswerda a 118 m d'altitud Sornoer Elster, prop de Kleinkoschen a 102 m d'altitud Rainitza, prop de Buchwalde (Senftenberg) a 100 m d'altitud Pößnitz, prop de Schwarzheide a 97 m d'altitud Hammergraben, prop de Plessa a 90 m d'altitud Kleine Elster, prop de Wahrenbrück a 84 m d'altitud Kremitz, prop de Mönchenhöfe a 72 m d'altitud Schweinitzer Fließ, prop de Schweinitz a 71,3 m d'altitud |

## Referències

* ↑ Prof. Dr. Jürgen Udolph: Namenkundliche Studien zum Germanenproblem, pàgina 245, Sieboldshausen 1993, o Ortsnamen als Geschichtsquelle, a l' Eurasischen Magazin, 26 de març de 2004
* ↑ Verordnung von Mühlensachen
* ↑ Verband zur Regulierung der schwarzen Elster
* ↑ Karsten Bär, «Vortrag zur Umweltgeschichte: Überflutungen führten vor 150 Jahren zur Regulierung der Schwarzen Elster» 8 de març de 2010 (en català:Conferència sobre la història del medi ambient: aigües altes fa 150 anys van conduir a la canalització del Schwarze Elster)
* ↑ Heimatkundeblätter für Wahrenbrück und Umgebung 1957
* ↑ «Schwarze Elster soll wieder natürlich fließen», Lausitzer Rundschau, 12 de novembre de 2008 (en català: L'Schwarze Elster ha de recuperar el seu llit natural)
* ↑ Frank Grommisch, «Bei «Louise» gab's Aufgaben für Jahrzehnte», Mitteldeutsche Zeitung, 13 de març de 2009 (en català: A can Louise s'ha redactat una llista de feinades per decennis)
             A Wikimedia Commons hi ha contingut multimèdia relatiu a: Schwarze Elster